مولوكا ؤلا مولوكاط ؤلا مولوتشا ؤلا مولوشا (ب لاتينية Mulucha، وبالأمازيغية ليزناسنية تايزناسنيت ملويث) هيّا سمية ديال واد قديم ف شمال إفريقيا، كيرجحو لحرايفية د تّاريخ بحال سطيفان ݣصيل ؤ ݣابرييل كامپ بلي هوّا واد ملوية ف لمغريب، مي كانو قتيرحات خرين بحال واد مقطع ف دزاير، ؤلا واد ملاق ف تونس. لأهمية ديال هاد لواد تاريخيا كتكمن ف أنو مدكور كا حد كيفصل ما بين مملكة موريطانية ف لوقت ديال لماليك باݣا حتال بوكوس لول، ؤ مملكة نوميديا، شّي لّي كيأتر علا لفهم ديالنا ل لأحدات تاريخية ؤ لخريطة لجيوسياسية ديال شمال إفريقيا ف داك لوقت. على حساب سطرابو، مولوكاط هوّا لحد لفاصل مابين بلاد لموروصيوي (لموريين) ؤ لماصايسوليوي (لماسيليين)، ؤ حدا لواد كان واحد لمرتفع مهجور ؤ ناشف من لما سميتو ميطاݣونيون. نزهة بودهو، روني روبوفا. "لموسوعة لأمازيغية، ملوية". لموسوعة لأمازيغية (بلفرانساوية). doi:10.4000/encyclopedieberbere.639.CS1 maint: uses authors parameter (link)